CELEX: 32004R0004
Language: hr
Date: 2003-12-23 00:00:00
Title: Uredba Komisije (EZ) br. 4/2004 od 23. prosinca 2003. o utvrđivanju detaljnih pravila za primjenu Uredbe Vijeća br. 4045/89/EEZ o kontroli transakcija koju provode države članice, a koje su dio sustava financiranja putem Komponente za jamstva Europskog fonda za smjernice i jamstva u poljoprivredi

03/Sv. 027
            
            
               HR
            
            
               Službeni list Europske unije
            
            
               163
            
         32004R0004
   
               L 002/3
            
            
               SLUŽBENI LIST EUROPSKE UNIJE
            
            
               23.12.2003.
            
         
      UREDBA KOMISIJE (EZ) br. 4/2004
   od 23. prosinca 2003.
   o utvrđivanju detaljnih pravila za primjenu Uredbe Vijeća br. 4045/89/EEZ o kontroli transakcija koju provode države članice, a koje su dio sustava financiranja putem Komponente za jamstva Europskog fonda za smjernice i jamstva u poljoprivredi
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EEZ) br. 4045/89 od 21. prosinca 1989. o kontroli transakcija koju provode države članice, a koje su dio sustava financiranja putem Komponente za jamstva Europskog fonda za smjernice i jamstva u poljoprivredi i o stavljanju izvan snage Direktive 77/435/EEZ (1), kako je zadnje izmijenjena Uredbom (EZ) br. 2154/2002 (2), a posebno njezin članak 19.,
   budući da:
   
               (1)
            
            
               S obzirom na brisanje odredbi Uredbe (EEZ) br. 4045/89 u vezi povrata od strane Zajednice troškova nastalih u državama članicama u okviru kontrola predviđenih navedenom Uredbom, pravila za provedbu dotičnih odredbi u Uredbi Komisije (EEZ) br. 1863/90 od 29. lipnja 1990. o utvrđivanju detaljnih pravila za primjenu Uredbe Vijeća (EEZ) br. 4045/89 o kontroli transakcija koju provode države članice, a koje su dio sustava financiranja putem Komponente za jamstva Europskog fonda za smjernice i jamstva u poljoprivredi i o stavljanju izvan snage Direktive 77/435/EEZ (3), kako je zadnje izmijenjena Uredbom (EZ) br. 2278/96 (4), nemaju daljnju svrhu.
            
         
               (2)
            
            
               Isto je tako uputno utvrditi detaljna pravila što se tiče postupka za smanjenje najmanjeg broja kontrola kako je to predviđeno u članku 7. stavku 1. podstavku trećem Uredbe (EEZ) br. 4045/89 kojom se uređuju sustav uzajamne/međusobne pomoći među državama članicama s ciljem provođenja kontrola.
            
         
               (3)
            
            
               Uredbom (EEZ) br. 4045/89 propisano je da države članice šalju Komisiji određeni broj komunikacija. S obzirom da standardizacija oblika i sadržaja dotičnih komunikacija olakšava njihovu uporabu i osigurava ujednačenost pristupa, uputno je usvajanje detaljnih pravila što se tiče njihovog oblika i sadržaja.
            
         
               (4)
            
            
               Stoga je, s obzirom na opseg potrebnih promjena i radi veće jasnoće, potrebno zamijeniti Uredbu (EEZ) br. 1863/90.
            
         
               (5)
            
            
               Mjere predviđene u ovoj Uredbi sukladne su mišljenju Odbora za Europski fond za smjernice i jamstva u poljoprivredi,
            
         DONIJELA JE OVU UREDBU:
   POGLAVLJE I.
   
      PREDMET UREDBE
   
   Članak 1.
   Ovom se Uredbom utvrđuju detaljna pravila za primjenu Uredbe (EEZ) br. 4045/89.
   POGLAVLJE II.
   
      ZAHTJEV ZA SMANJENJE NAJMANJEG BROJA KONTROLA
   
   Članak 2.
   Zahtjev za smanjenje broja kontrola iz članka 7. stavka 1. podstavka trećeg Uredbe (EEZ) br. 4045/89 mora sadržavati detaljne podatke kako je navedeno u Prilogu I. ovoj Uredbi.
   Članak 3.
   Odluka o odobravanju smanjenja najmanjeg broja kontrola kako je propisano člankom 7. stavkom 1. podstavkom trećim Uredbe (EEZ) br. 4045/89 mora se temeljiti na procjeni koristi u vezi s zaštite financijskih interesa Zajednice, a uzimaju se u obzir sljedeći kriteriji:
   
               (a)
            
            
               ustanovljeni rizici;
            
         
               (b)
            
            
               usvojeni pristup;
            
         
               (c)
            
            
               postotak okončanog najmanjeg broja kontrola u protekla tri pregledna razdoblja, te broj i postotak pravovremeno okončanih zahtjeva za uzajamnom/međusobnom pomoći u protekla tri pregledna razdoblja;
            
         
               (d)
            
            
               izvedivost predloženog pristupa i postojanje ikakvog posebnog iskustva u provođenju kontrola u odnosnoj(-im) državi(-ama) članici(-ama) što se tiče pristupa ili na dotičnom području;
            
         
               (e)
            
            
               obim u kojem ispitivači jedne države članice mogu sudjelovati u kontrolama koje se zajednički provode u drugoj(-im) državi(-ama) članici(-ama);
            
         
               (f)
            
            
               potvrda da druga(-e) država(-e) članica(-e) sudjeluje(-u) u traženom obimu u zajedničkom provođenju kontrola ako navedeno provođenje kontrola nije obuhvaćeno programom druge(-ih) države(-a) članice(-a) priopćenog na temelju članka 10. stavka 1. Uredbe (EEZ) br. 4045/89;
            
         
               (g)
            
            
               obim u kojem je predviđena kontrola u trećim zemljama i u kojoj se ista smatra izvedivom;
            
         
               (h)
            
            
               bilo koji drugi podatak koji se smatra potrebnim kao potpora zahtjevu.
            
         Članak 4.
   Odluka iz članka 3. utvrđuje opseg i broj smanjenja najmanjeg broja kontrola propisanih člankom 2. stavkom 2. Uredbe (EEZ) br. 4045/89.
   POGLAVLJE III.
   
      SADRŽAJ DOKUMENATA
   
   Članak 5.
   1.   Godišnje izvješće iz članka 9. stavka 1. Uredbe (EEZ) br. 4045/89 treba obuhvaćati detaljne informacije o svim aspektima primjene Uredbe (EEZ) br. 4045/89 navedene u Prilogu II. ovoj Uredbi, iznesene u jasno definiranim odjeljcima pod odgovarajućim rubrikama.
   2.   Godišnji program kontrola iz članka 10. Uredbe (EEZ) br. 4045/89 sastavlja se u skladu s primjerkom obrasca iz Priloga III. ovoj Uredbi.
   3.   Popis poduzeća iz članka 7. stavka 2. Uredbe (EEZ) br. 4045/89 sastavlja se u skladu s primjerkom obrasca iz Priloga IV. ovoj Uredbi.
   4.   Popis poduzeća iz članka 7. stavka 3. Uredbe (EEZ) br. 4045/89 sastavlja se u skladu s primjerkom obrasca iz Priloga V. ovoj Uredbi.
   5.   Zahtjev države članice za prioritetnom kontrolom poduzeća iz druge države članice, kako je propisano člankom 7. stavcima 2. i 4. Uredbe br. 4045/89/EEZ, sastavlja se u skladu s primjerkom obrasca iz Priloga VI. ovoj Uredbi.
   6.   Podaci o rezultatima kontrole iz članka 7. stavaka 2. i 4. Uredbe (EEZ) br. 4045/89 sastavljaju se u skladu s primjerkom obrasca iz Priloga VII. ovoj Uredbi.
   7.   Podaci o zahtjevima i rezultatima kontrole iz članka 7. stavaka 2. i 4. Uredbe (EEZ) br. 4045/89, koji se trebaju priopćavati Komisiji putem tromjesečnih izvješća kako je to propisano člankom 7. stavkom 4. i stavkom 4. dotične Uredbe, sastavljaju se u skladu s primjerkom obrasca iz Priloga VIII. ovoj Uredbi.
   Članak 6.
   Podaci koji se trebaju dostaviti u smislu članka 5., mogu se poslati u tiskanom ili elektronskom obliku i u formatu koji dogovaraju pošiljatelj i primatelj.
   Podaci o transakcijama iz članka 7. Uredbe (EEZ) br. 4045/89 šalju se u elektronskom obliku i u formatu propisanom u Prilogu II. točki 2. Uredbe Komisije (EZ) br. 2390/1999 (5).
   POGLAVLJE IV.
   
      ZAJEDNIČKI POSTUPCI
   
   Članak 7.
   1.   Komisija, na vlastitu inicijativu ili na temelju prijedloga države članice te u dogovoru s dotičnom državom članicom, može donijeti odluku o koordinaciji zajedničkih postupaka koji obuhvaćaju uzajamno/međusobno pomaganje dviju ili više država članica, kako je propisano člankom 7. stavkom 1. Uredbe (EEZ) br. 4045/89.
   Pri donošenju odluka Komisija uzima u obzir sljedeće točke, naročito:
   
               (a)
            
            
               razinu postojećeg rizika;
            
         
               (b)
            
            
               opseg radnji, posebno učestalost trgovine unutar i izvan Zajednice, i njihov financijski opseg;
            
         
               (c)
            
            
               potrebu za stvaranjem jednakog pristupa.
            
         2.   U dogovoru s dotičnim državama članicama imenuje se jedna država članica koja će biti odgovorna za upravljanje zajedničkim postupkom.
   Međutim, sve države članice zadržavaju odgovornost provođenja kontrola propisanih Uredbom (EEZ) br. 4045/89.
   3.   Svaka je država članica dužna učiniti sljedeće:
   
               (a)
            
            
               imenovati osobe ili službe odgovorne za provedbu zajedničkog postupka u njeno ime;
            
         
               (b)
            
            
               osigurati dovoljan broj kvalificiranih djelatnika za provedbu zajedničkog postupka;
            
         
               (c)
            
            
               osigurati da se u postavljenim rokovima obavi kontrola te sastave i pošalju izvješća svim državama članicama koje sudjeluju i Komisiji.
            
         POGLAVLJE V.
   
      ZAVRŠNA PRAVILA
   
   Članak 8.
   Uredba (EEZ) br. 1863/90 se stavlja izvan snage.
   Članak 9.
   Ova Uredba stupa na snagu trećeg dana od dana objave u Službenom listu Europskih zajednica.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 23. prosinca 2003.
      
         
            Za Komisiju
         
         Franz FISCHLER
         
         
            Povjerenik Komisije
         
      
   
   
      (1)  SL L 388, 30.12.1989., str. 18.
   
      (2)  SL L 328, 5.12.2002., str. 4.
   
      (3)  SL L 170, 3.7.1990., str. 23.
   
      (4)  SL L 308, 29.11.1996., str. 30.
   
      (5)  SL L 295, 16.11.1999., str. 1.
   PRILOG I.
   
      
   PRILOG II.
   Podaci koje mora sadržavati godišnje izvješće u skladu s člankom 9. stavkom 1. Uredbe (EEZ) br. 4045/89
   1.   Primjena Uredbe (EEZ) br. 4045/89
   
   Trebaju se dati informacije u vezi primjene Uredbe (EEZ) br. 4045/89, što uključuje i promjene u sklopu ustanova odgovornih za preglede i posebnog odjela odgovornog za nadgledanje primjene navedene Uredbe, kako je propisano njenim člankom 11., te promjene nadležnosti dotičnih organizacija.
   2.   Zakonodavne promjene
   
   Trebaju se dati informacije u vezi svih nacionalnih zakonodavnih promjena bitnih za primjenu Uredbe (EEZ) br. 4045/89, koje su uvedene nakon izrade prethodnog godišnjeg izvješća.
   3.   Izmjene programa kontrole
   
   Treba se dati opis svih izmjena ili preinaka učinjenih u sklopu programa kontrola od datuma predaje dotičnog programa Komisiji u skladu s člankom 10. stavkom 2. Uredbe (EEZ) br. 4045/89.
   4.   Provođenje programa kontrole obuhvaćenog ovim izvješćem
   
   Trebaju se dati informacije o provođenju programa kontrole za razdoblje koje završava 30. lipnja prije krajnjeg roka za predaju izvješća, kako je propisano člankom 9. stavkom 1. Uredbe (EEZ) br. 4045/89, što uključuje i sljedeće elemente sveukupno i razdijeljene između tijela za nadzor (ako nadzor provodi više od jednog tijela u smislu navedene Uredbe):
   
               (a)
            
            
               broj provedenih kontrola i broj poduzeća obuhvaćenih dotičnim kontrolama;
            
         
               (b)
            
            
               broj kontrola čije je provođenje u tijeku i broj poduzeća obuhvaćenih dotičnim kontrolama;
            
         
               (c)
            
            
               broj neprovedenih kontrola planiranih za odnosno razdoblje i broj poduzeća koja nisu bila obuhvaćena kontrolom, što je posljedica neprovođenja dotičnih kontrola;
            
         
               (d)
            
            
               razlozi neprovođenja kontrola navedenih pod točkom (c);
            
         
               (e)
            
            
               raspodjela kontrola navedenih pod točkama (a), (b) i (c) na temelju primljenih ili plaćenih iznosa, ili na temelju mjera;
            
         
               (f)
            
            
               rezultati kontrola navedenih u točki (a), koje uključuju:
               
                           i.
                        
                        
                           broj kontrola tijekom kojih su ustanovljene nepravilnosti i broj obuhvaćenih poduzeća;
                        
                     
                           ii.
                        
                        
                           vrstu nepravilnosti;
                        
                     
                           iii.
                        
                        
                           mjere u kojima su ustanovljene nepravilnosti;
                        
                     
                           iv.
                        
                        
                           procijenjene financijske posljedice svake nepravilnosti;
                        
                     
         
               (g)
            
            
               navođenje prosječnog trajanja kontrole s brojem osoba/dana te, ako je moguće, navođenje vremena utrošenog na planiranje, pripreme, provođenje nadzora i sastavljanje izvješća.
            
         5.   Provođenje programa kontrola koje prethode onom koji je obuhvaćen ovim programom
   
   Izvješće mora sadržavati rezultate kontrola provedenih tijekom proteklih kontrolnih razdoblja, za koja rezultati nisu bili dostupni u trenutku predaje izvješća za dotična kontrolna razdoblja, uključujući:
   
               (a)
            
            
               broj pregleda tijekom kojih su ustanovljene nepravilnosti i broj obuhvaćenih poduzeća;
            
         
               (b)
            
            
               vrstu nepravilnosti;
            
         
               (c)
            
            
               mjere u kojima su ustanovljene nepravilnosti;
            
         
               (d)
            
            
               procijenjene financijske posljedice svake nepravilnosti.
            
         Rezultati kontrola u smislu članka 7. stavka 1. podstavka trećeg Uredbe (EEZ) br. 4045/89 predaju se kao takvi.
   6.   Uzajamna/međusobna pomoć
   
   Šalju se zahtjevi za uzajamnom/međusobnom pomoći sastavljeni i primljeni u skladu s člankom 7. Uredbe (EEZ) br. 4045/89/EEZ, što uključuje i rezultate prioritetno provedenih kontrola u smislu članka 7. stavaka 2. i 4. navedene Uredbe, kao i sažetak poslanih i primljenih popisa u smislu članka 7. stavaka 2. i 3. navedene Uredbe.
   7.   Sredstva
   
   Šalju se pojedinosti o raspoloživim sredstvima namijenjenim za provođenje kontrola u skladu s Uredbom (EEZ) br. 4045/89, uključujući:
   
               (a)
            
            
               broj osoblja, izražen u osobama/godinama, alociranih za kontrole u smislu Uredbe (EEZ) br. 4045/89 i razvrstanih po nadzornom tijelu i, prema potrebi, regiji;
            
         
               (b)
            
            
               obuku koju su imale osobe zadužene za kontrole u skladu s Uredbom (EEZ) br. 4045/89, uz navođenje udjela osoblja iz točke (a) koje je prošlo takvu obuku, te vrstu same obuke; i
            
         
               (c)
            
            
               informatičku opremu i instrumente koji su na raspolaganju osoblju zaduženom za kontrole u smislu Uredbe (EEZ) br. 4045/89.
            
         8.   Poteškoće u primjeni Uredbe (EEZ) br. 4045/89
   
   Trebaju se dati informacije o svim poteškoćama do kojih je došlo pri primjeni Uredbe i o mjerama poduzetima za njihovo rješavanje ili prijedlozima koji su izrađeni u tu svrhu.
   9.   Prijedlozi za poboljšanje
   
   Prema potrebi se izrađuju prijedlozi za poboljšanje bilo primjene Uredbe (EEZ) br. 4045/89, bilo same Uredbe.
   PRILOG III.
   
      
   
      
   
      
   
      
   
      
   PRILOG IV.
   
      
   PRILOG V.
   
      
   PRILOG VI.
   
      
   
      
   PRILOG VII.
   
      
   PRILOG VIII.